Kiinan Grand Prix 2026

**Kiinan Grand Prix 2026** (virallisesti **Formula 1 Heineken Chinese Grand Prix 2026**) oli Formula 1 -kauden  toinen osakilpailu, joka ajettiin 15. maaliskuuta Shanghain moottoriradalla Shanghaissa Kiinassa. Viikonloppu oli kauden ensimmäinen kilpailuviikonloppu, jonka yhteydessä järjestettiin sprinttiosakilpailu.

Osakilpailun voitti Kimi Antonelli, jolle voitto oli Formula 1 -uran ensimmäinen. Toiseksi sijoittui George Russell ja kolmanneksi Lewis Hamilton.

## Ennen Grand Prix -viikonloppua
Kiinan Grand Prix oli kauden  toinen osakilpailu. Kauden ensimmäinen sprintti osakilpailu järjestettiin viikonlopun aikana.

### Sijoitukset ennen viikonlopun kilpailuja

***Huom!**: Vain viiden parhaan sijoitukset sisällytetty.

### Rengasseokset
Formula 1 -sarjan rengastoimittaja Pirelli oli valinnut viikonlopulle edellisvuoden Grand Prix'n tapaan rengasseokset C2 (kova), C3 (medium) ja C4 (pehmeä). Sprinttiviikonlopun sääntöjen mukaan kuljettajilla oli käytettävissä kaksi rengassarjaa kovia renkaita, neljä sarjaa medium ja kuusi sarjaa pehmeitä renkaita. Lisäksi heillä oli kuusi sarjaa vihreällä merkattuja välikelin renkaita sekä kolme sarjaa sinisiä täyden sadekelin renkaita. Talleilla oli siis kuljettajaa kohden käytettävissä vain 12 kuivankelin rengassettiä, tavallisen kilpailuviikonlopun 13 sijaan.

## Perjantain harjoitus
George Russell oli nopein ensimmäisessä ja ainoassa perjantain harjoitussessiossa Kiinan Grand Prix -viikonlopun aikana. Mercedes -kuljettaja oli harjoituksen nopein ennen tallikaveriaan Kimi Antonellia sekä McLaren -tallin Lando Norrisia.

Harjoituksen alussa Franco Colapinto pyörähti radan 9. mutkassa. Hetkeä myöhemmin Lando Norris ja Lewis Hamilton ajoivat autoillaan rinnakkain ja heidän autot koskettivat kevyesti toisiaan, kun Norris yritti ohittaa Hamiltonia. Tilanne merkittiin tuomariston tarkkailuun, mutta lopulta päätettiin, ettei lisätutkintaa tarvita. Myöhemmin Hamilton pyörähti erikseen ulos radalta radan 6. mutkassa. 
Myöhemmin keltaiset liput heiluivat radalla kun Arvid Lindblad pysäytti autonsa radan sivuun 14. mutkassa. Racing Bulls -tallin tulokaskuljettaja menetti näin arvokasta rata-aikaa ensimmäisen sprintti -viikonloppunsa aikana. Lindbladin tilanteen vuoksi radalle tuli voimaan osion toinen virtuaalinen turva-auto.

Kun ensimmäinen harjoitus lähestyi puoliväliä, George Russell oli aikataulukon kärjessä ajallaan 1.34,169. Hän oli hieman yli kaksi kymmenystä nopeampi kuin Ferrarin Charles Leclerc, kun taas Kimi Antonelli oli kolmantena. Yksi kuljettaja, joka jäi vähälle ajolle, oli Carlos Sainz. Williams -kuljettaja vietti suuren osan harjoituksesta varikolla ajettuaan vain yhden kierroksen.

Harjoituksen jälkimmäisellä puolella osa kuljettajista alkoi vaihtaa autoihinsa pehmeän seoksen renkaat. Näihin kuljettajiin kuului myös Lewis Hamilton, joka nousi kolmanneksi tallikaverinsa taakse. Williamsilla puolestaan Sainz palasi radalle noin 20 minuuttia ennen harjoitusten loppua.

Arvid Lindbladin harjoitukset päättyivät, kun Racing Bulls vahvisti, ettei kuljettaja jatka ajamista. Kun harjoituksen viimeinen neljännes lähestyi, Russell oli edelleen nopein ennen Hamiltonia ja Leclerciä. McLaren -kuljettaja Oscar Piastri oli noussut neljänneksi, ja suurin osa kuljettajista oli käyttänyt vain keskikovaa rengasseosta.

Juuri kun muut kuljettajat alkoivat vaihtaa pehmeisiin renkaisiin, mukaan lukien Russell ja Antonelli, niin Franco Colapinto pysähtyi varikkosuoralle, mikä aiheutti keltaiset liput radalle.

Harjoituksen ajat alkoivat parantua, kun yhä useampi kuljettaja ajoi kierroksia pehmeillä renkailla. George Russell paransi aikaansa entisestään lukemaan 1.32,807, kun taas Kimi Antonelli nousi toiseksi. Harjoituksen lopussa Russell pysyi kärjessä parannettuaan vielä kärkiaikaansa lukemaan 1.32,741. Hän oli 0,120 sekuntia nopeampi kuin tallikaverinsa Kimi Antonelli. Norris nousi lopussa kolmanneksi, ohittaen Piastrin, Charles Leclercin sekä Lewis Hamiltonin. Haas -tallin kuljettaja Oliver Bearman oli seitsemäs ennen Red Bull Racing -kuljettajaa Max Verstappenia, Audi -tallin Nico Hulkenbergia sekä Alpine -kuljettajaa Pierre Gaslya.

## Sprinttikilpailun aika-ajot
George Russell oli Sprinttikilpailun aika-ajoissa nopein ennen tallikaveriaan Kimi Antonellia. McLarenin -tallin Lando Norris oli aika-ajon kolmas ja Ferrarin Lewis Hamilton neljäs. Valtteri Bottas oli aika-ajojen 21. Bottaksen tallikaveri Sergio Pérez ei pystynyt osallistumaan aika-ajoihin polttoainejärjestelmän vian vuoksi.

### Ensimmäinen osio
Sprinttikilpailun aika-ajojen ensimmäinen osio kesti 12 minuuttia. Red Bull -tallin kuljettajat asettivat osion alussa vertailuajan, kun Hadjar ajoi kierroksen vain niukasti tallikaveriaan Verstappenia nopeammin, mutta kuten aiemmassakin harjoituksissa, Mercedeksen George Russell nousi pian osion kärkeen. Russell ajoi ajan 1.33,030, jättäen tallikaverinsa Antonellin neljän kymmenyksen päähän heidän ainoiden suoritustensa jälkeen. Mercedes-kaksikko palasi varikolle loppusession ajaksi. Ferrarin Charles Leclerc ja Lewis Hamilton ajoivat pian Mercedes -kuljettajien väliin toisilla yrityksillään. McLarenin Lando Norris oli nopeampi kuin tallikaverinsa Oscar Piastri, kun taas Pierre Gasly, Nico Hülkenberg, Esteban Ocon ja Liam Lawson täydensivät kymmenen parhaan joukon.

Ensimmäisessä osiossa jatkosta putosivat Sergio Pérezin lisäksi Cadillac kuljettajan tallikaveri Valtteri Bottas, Williams -kuljettajat Carlos Sainz ja Alexander Albon sekä Aston Martin -tallin kuljettajat Fernando Alonso ja Lance Stroll.

### Toinen osio
Sprinttikilpailun aika-ajojen toisessa osiossa kaikki kuljettajat käyttivät medium rengasseosta. Ferrarin Charles Leclerc ajoi aluksi viikonlopun nopeimman kierroksen ajalla 1.32,602, jättäen sekä McLaren-kuljettajat että tallikaverinsa Lewis Hamiltonin taakseen ensimmäisten suoritusten jälkeen. Pian tämän jälkeen Mercedeksen Kimi Antonelli paransi aikaa, ennen kuin George Russell siirtyi kärkeen ajalla 1.32,241.

Osion aikana nähtiin myös tuomariston tutkimia tilanteita. Antonellin todettiin poistuneen varikolta Lando Norrisin eteen, mikä johti tutkintaan mahdollisesta estämisestä, mutta asiasta ei seurannut rangaistuksia. Myös Pierre Gaslyn toimintaa arvioitiin samankaltaisesta syystä.

Toisilla kierroksillaan Hamilton paransi suoritustaan, mutta jäi edelleen Leclercin taakse. Oscar Piastri nousi Hamiltonin edelle, kun taas Norris sijoittui viidenneksi ja Gasly kuudenneksi. Oliver Bearman nousi kahdeksanneksi toisella yrityksellään, vaikka oli ensimmäisellä kierroksellaan ajautunut soralle radan viimeisessä mutkassa. Red Bull -kuljettajat Max Verstappen ja Isack Hadjar selviytyivät niukasti aika-ajon viimeiseen osioon. Verstappen ajautui soralle viimeisellä yrityksellään, ja Hadjarin auto pysähtyi osion lopussa autojen punnituspaikalle, minkä seurauksena mekaanikot joutuivat työntämään auton varikolle.

Kolmannesta osiosta putosivat Nico Hülkenberg, Esteban Ocon, Liam Lawson, Gabriel Bortoleto, Arvid Lindblad ja Franco Colapinto. Hülkenberg jäi jatkopaikasta vain 0,015 sekunnin erolla.

### Kolmas osio
Sprinttikilpailun aika-ajojen viimeisessä, kahdeksan minuutin mittaisessa osiossa kaikki kuljettajat siirtyivät käyttämään pehmeää rengasseosta, mikä paransi kierrosaikoja. Kimi Antonelli teki aluksi nopeimman kierroksen ajalla 1.31,880, mutta George Russell ohitti tämän pian ajalla 1.31,520. Molemmat Mercedes-kuljettajat yrittivät vielä toista kierrosta, mutta eivät enää parantaneet aikojaan, ja Russell varmisti paalupaikan sprinttikilpailuun. Lando Norris oli kolmanneksi nopein ajettuaan vain yhden kierroksen, jääden noin kuusi kymmenystä Russellista. Lewis Hamilton sijoittui hänen taakseen neljänneksi, Oscar Piastrin ollessa viides.

Charles Leclerc jäi kärjestä noin sekunnin ja sijoittui kuudenneksi. Hänen jälkeensä tulivat Pierre Gasly sekä Max Verstappen, joka ilmaisi tyytymättömyytensä auton heikkoon pitoon session jälkeen. Oliver Bearman sijoittui yhdeksänneksi, ja Isack Hadjar onnistui ajamaan vielä kierroksen session lopussa, sijoittuen kymmenenneksi.

## Sprinttikilpailu
George Russell voitti sprinttiosakilpailun ennen Ferrari -kuljettajia Charles Leclercia ja Lewis Hamiltonia. Russell lähti 19 kierroksen sprinttikilpailuun paalupaikalta ja piti lähdössä kärkipaikan aina radan 9. mutkaan asti, jolloin neljännestä ruudusta kilpailuun lähtenyt Hamilton ohitti hänet. Hamilton ja Russell taistelivat kärkisijasta ensimmäiset kierrokset kunnes viidennellä kierroksella Russell onnistui ohittamaan Hamiltonin radan 14. mutkassa.

Russelin tallikaveri Kimi Antonelli epäonnistui kilpailun lähdössä ja putosi huonon lähtönsä vuoksi kauemmas kärjestä. Antonelli kolaroi radan 4. mutkassa Red Bull -kuljettaja Isack Hadjarin kanssa ja sai myöhemmin 10-sekunnin aikarangaistuksen kolaristaan. Leclerc onnistui ohittamaan tallikaverinsa Hamiltonin kilpailun 8. kierroksella radan 1. mutkassa nousten kilpailussa toiseksi.

Antonelli nousi kuitenkin kilpailun edetessä takaisin kärkisijoille ohittaen ensin Hamiltonin kierroksella 11. ja Leclercin kaksi kierrosta myöhemmin nousten kilpailun toiseksi. Audin Nico Hulkenbergin joutui keskeyttämään hänen auton sammuttua radan 1. mutkaan tuoden samalla turva-auton radalle. Turva-auton aikana kaikki kärkikuljettajat tulivat vaihtamaan Pirellin medium renkaat pehmeisiin renkaisiin. Russell säilytti kilpailun kärkipaikan, mutta Ferrarin pysäyttäessä molemmat kuljettajat McLarenin Lando Norris onnistui ohittamaan Lewis Hamiltonin. Mercedeksen Kimi Antonelli joutui kärsimään aiemmin määrätyn 10-sekunnin aikarangaistuksen varikkopysähdyksensä aikana. Hän palasi radalle juuri McLarenin Oscar Piastrin eteen. Liam Lawson ja Ollie Bearman eivät pysähtyneet vaihtamaan renkaitaan. Turva-auton poistuessa radalta oli kilpailua jäjellä kolme kierrosta. Russell piti kärkipaikkansa maaliin asti ennen Leclercia. Hamilton onnistui ohittamaan Norrisin ja tuli maaliin kolmannella sijalla. Norris sijoittui neljänneksi ennen Kimi Antonellia ja Oscar Piastria. Varikkopysähdyksen tekemättä jättäneet Lawson ja Bearman olivat 7. ja 8. sijalla saadeen viimeiset pisteet. Hulkenberg, Valtteri Bottas ja Arvid Lindblad eivät päässet maaliin.

## Aika-ajot
### Ensimmäinen osio
Aika-ajojen 18 minuuttia kestävässä ensimmäisessä osiossa McLaren -tallin Oscar Piastri oli, joka alitti 1 minuutin ja 34 sekunnin rajan ajaessaan pehmeillä renkailla 1.33,990. Ferrarin Lewis Hamilton joutui pian vaaraan pudota toisesta osiosta ensimmäisen osion puolivälissä. Ferrari -kuljettaja koki pienen yliohjautumisen 9. mutkan  ulostulossa ajaessaan käytetyillä medium renkailla. Mercedes -tallin George Russell ja Kimi Antonelli olivat viimeisten kuljettajien joukossa kirjaamassa kierrosaikoja. Antonelli ajoi ensin ja hetkeä myöhemmin Russell ajoi tuloslistan kärkeen uuden kärkiajan ollessa 1.33,262. Uusilla pehmeillä renkailla Hamilton nousi kolmanneksi, mutta jäi silti 0,260 sekuntia Russellin ajasta. Tämän jälkeen hänen tallikaverinsa Charles Leclerc ajoi osion nopeimman kierrosajan 1.33,175, jolla hän nousi Russellin ja Antonellin edelle.

Sijoitusten toisessa päässä ja putoamisen kynnyksellä Arvid Lindblad kutsuttiin varikolle mahdollisen ongelman vuoksi. Hän palasi kuitenkin radalle osion lopussa ja nousi ensimmäisen osion lopputuloksissa 13. sijalle. Tämä jätti Red Bull -kuljettajat Max Verstappenin ja Isack Hadjarin vaaravyöhykkeelle, sillä kaksikko oli ajanut ensimmäiset kierroksensa medium renkailla. He kuitenkin nousivat ensimmäisen osion loppuessa sijoille neljä ja yhdeksän uusilla pehmeillä renkailla. Heidän väliinsä sijoittui Lewis Hamilton viidenneksi ennen Lando Norrisia, Gabriel Bortoletoa ja Oscar Piastria. Franco Colapinto täydensi kymmenen kärjen. Toiseen osioon etenivät myös Oliver Bearman, Pierre Gasly, Arvid Lindblad, Esteban Ocon, Nico Hülkenberg ja Liam Lawson.

Jatkosta putosivat Williamsin, Aston Martinin ja Cadillacin molemmat kuljettajat.

### Toinen osio
Toisessa osiossa Mercedeksen ja Ferrarin kärkivauhti jatkui, vaikka McLarenin kuljettajat ja Red Bullin Verstappen paransivat vauhtiaan. Audin Bortoleton yritys päästä jatkoon päättyi, kun hän ajautui aikakierrosyrityksellään soralle ja joutui ajamaan varikolle. Myös tallikaveri Hülkenbergin aika-ajot päättyivät 11:teen sijaan.

### Kolmas osio
Antonellista tuli Formula 1 -sarjan nuorin paalupaikalle ajanut kuljettaja, Russell oli aika-ajoissa toinen ja Hamilton kolmas. Russell ei kyennyt haastamaan Antonellia, koska hänen autossaan oli tekninen vika ja hän pyrki estämään autonsa vaurioitumisen. Red Bullin Verstappenille ja Hadjarille  viimeinen osio oli haastava, koska autojen suorituskyky ei riittänyt haastamaan Mercedeksen, Ferrarin ja McLarenin autoja, vaikka talli oli jo tehnyt muutoksia autoihin sprinttikilpailun jälkeen.

## Osakilpailu
### Ennen kilpailun alkua
Ennen osakilpailun alkua ilmoitettiin, että kumpikaan McLaren -tallin kuljettajista eikä Audin Gabriel Bortoleto tai Williamsin Alexander Albon pystyisi starttaamaan osakilpailuun. 

### Kilpailun startti ja turva-auto
Kilpailun lähdössä kolmannesta ruudusta startannut Lewis Hamilton nousi kilpailun kärkeen ohittaen molemmat edeltä startanneet Mercedes -kuljettajat. Antonelli onnistui kuitenkin nousemaan takaisin kilpailun kärkeen ennen toisen kierroksen loppua. Sergio Pérez törmäsi tallikaveriinsa Valtteri Bottakseen ensimmäisellä kierroksella. Pérez pyysi kolaria myöhemmin anteeksi. Liam Lawson, Max Verstappen ja Carlos Sainz tekivät varikkopysähdykset 10. kierroksella juuri ennen kuin Lance Stroll pysäytti autonsa ensimmäiseen mutkaan, minkä vuoksi turva-auto tuli radalle.

Kilpailun kärkikuljettajat ajoivat varikolle vaihtamaan medium renkaat koviin renkaisiin turva-auton tullessa radalle. Pysähdyksen jälkeen Antonelli johti kilpailua ennen Franco Colapinto ja Esteban Oconia, jotka olivat lähteneet kilpailuun kovilla renkailla, eivätkä pysähtyneet turva-auton ollessa radalla vaihtamaan renkaitaan. Turva-auton poistuttua radalta Hamilton onnistui nopeasti ohittamaan Oconin ja Colapinton. Charles Leclerc onnistui ohittamaan Russellin ja myös he onnistuivat ohittamaan Oconin ja Colapinton.

24. kierroksella Charles Leclerc onnistui ohittamaan radan 14. mutkassa tallikaveri Lewis Hamiltonin ja siirtyi kilpailussa toiselle sijalle. Seuraavien kierrosten aikana Ferrari kaksikko taisteli toisesta ja kolmannesta sijasta kovin vaihtaen sijoituksia ja ajaen radan mutkissa rintarinnan. Ferrarin taistelun aikana, Antonelli onnistui kasvattamaan johtoaan kilpailun kärjessä seitsemään sekuntiin ja Antonellin tallikaveri Russell onnistui ohittamaan Ferrari kuljettajat. Kilpailussa taaempana Ocon sai 10 sekunnin rangaistuksen kolaroituaan Franco Colapinton kanssa. 

### Kilpailun loppu
Kilpailun lopussa Antonelli voitti osakilpailun 5,5 sekunnin erolla ennen tallikaveri Russellia tullen kaikkien aikojen toiseksi nuorimmaksi osakilpailun voittajaksi. Hamilton sijoittui osakilpailun kolmanneksi ennen tallikaveriaan Leclercia. Oliver Bearman sijoittui viidenneksi ennen Pierre Gaslya, Liam Lawsonia, Isack Hadjaria, Carlos Sainzia ja Franco Colapintoa.

### Kilpailun tulokset

## Kilpailun jälkeen
### Sijoitukset kilpailujen jälkeen

***Huom!**: Vain viiden parhaan sijoitukset sisällytetty.

## Huomautukset

## Lähteet